nahid-hub/BLUGE-bengali-wikipedia-section-title-prediction huggingface dataset:
"জেলাটির উত্তরে ওড়িশা রাজ্যের বালেশ্বর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা"৷ "জেলাটির দক্ষিণে ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের জাজপুর জেলা"৷ "জেলাটির পশ্চিমে ওড়িশা রাজ্যের জাজপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কেন্দুঝর জেলা"৷ জেলাটির পূর্ব ও উত্তর পূর্বে(ঈশান) বঙ্গোপসাগর অবস্থিত৷

জেলাটির আয়তন ২৫০৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৬১%৷

সঠিক অনুচ্ছেদ শিরোনাম কোনটি?
titleA. শিক্ষা
titleB. ভাষা
titleC. নামকরণ
titleD. অবস্থান
উত্তর: titleD
মিষ্টি আলু যেগুলোর রাঙা আবরণ- তাদের মধ্যে যে পুষ্টি উপকরণ তা সাদা মিষ্টি আলুর তুলনায় বেশি। একটি আলুতে আছে ১০০ ক্যালোরি, ২ গ্রাম প্রোটিন, ২২ গ্রাম শ্বেতসার, ৩ গ্রাম আঁশ, ০ গ্রাম চর্বি। এছাড়া ১টি মিষ্টি আলু থেকে প্রতিদিনের চাহিদা ২৬০ভাগ ভিটামিন এ পাওয়া যায়। ১২.৬ভাগ ভিটামিন বি৬, ২৮ভাগ ভিটামিন সি।
মিষ্টি আলু ভিটামিন সি ও ডিরও সমৃদ্ধ উৎস। ভিটামিন সি ভিটামিন সি ঠাণ্ডা প্রতিরোধে ও ভিটামিন ডি স্বাস্থ্যকর হাড়, হার্ট, নার্ভ, ত্বক ও দাঁতের জন্য জরুরি।
সঠিক অনুচ্ছেদ শিরোনাম কোনটি?
titleA. পুষ্টির উৎস হিসেবে মিষ্টি আলু
titleB. বিস্তৃতি
titleC. রোগ প্রতিরোধ
titleD. পুষ্টিগুণ
উত্তর: titleD
১৯৭৪ সালে ড. কুদরত-ই-খুদা শিক্ষা কমিশনের রিপোর্টে খুলনা বিভাগে উচ্চ শিক্ষার্থে একটি বিশ্ববিদ্যালয় প্রতিষ্ঠার সুপারিশ করা হয়। ১৯৭৯ সালের ১০ নভেম্বর তৎকালীন সরকারের ক্যাবিনেটে খুলনায় একটি বিশ্ববিদ্যালয় স্থাপনের সিদ্ধান্ত হয়। বিশ্ববিদ্যালয় মঞ্জুরি কমিশন অধ্যাদেশ ৫(১)জি ধারা মতে খুলনা বিভাগে একটি বিশ্ববিদ্যালয় স্থাপনের জন্য ১৯৮৩ সালে সরকারের কাছে প্রস্তাব পেশ করা হয়। ১৯৮৬ সালের ১৬ ডিসেম্বর খুলনা বিশ্ববিদ্যালয় স্থাপনের চূড়ান্ত সিদ্ধান্ত হয়। ১৯৮৭ সালের জানুয়ারি ৪ গেজেটে খুলনা বিশ্ববিদ্যালয় স্থাপনের চূড়ান্ত সিদ্ধান্ত ঘোষণা দেওয়া হয়। ১৯৮৯ সালের ৯ মার্চ তৎকালীন রাষ্ট্রপতি হুসেইন মুহম্মদ এরশাদ খুলনা বিশ্ববিদ্যালয়ের ভিত্তিপ্রস্তর স্থাপন করেন। ১৯৮৯ সালের ১ অগাস্ট বাংলাদেশ প্রকৌশল বিশ্ববিদ্যালয়ের অধ্যাপক ড. গোলাম রহমানকে এই বিশ্ববিদ্যালয়ের প্রথম প্রকল্প পরিচালক এবং পরে বিশ্ববিদ্যালয়ের প্রথম উপাচার্য হিসেবে নিয়োগ দেওয়া হয়। ১৯৯০ সালের ৩১ জুলাই তারিখে খুলনা বিশ্ববিদ্যালয় আইন সংসদে পাস হয় যা এই প্রতিষ্ঠানের কার্যবিধি নিয়ন্ত্রণ করে। অবশেষে, ১৯৯১ সালের ২৫ নভেম্বর একাডেমিক কার্যক্রমের আনুষ্ঠানিক উদ্বোধন করেন তৎকালীন প্রধানমন্ত্রী বেগম খালেদা জিয়া। ঐ বছর থেকে মোট চারটি ডিসিপ্লিনে ৮০ জন ছাত্রছাত্রী নিয়ে খুলনা বিশ্ববিদ্যালয় যাত্রা শুরু করে। 

সঠিক অনুচ্ছেদ শিরোনাম কোনটি?
titleA. কম্পিউটার বিজ্ঞান ও কৌশল ডিসিপ্লিন
titleB. সংগঠন
titleC. অবস্থান
titleD. ইতিহাস
উত্তর: titleD
ব্যাটসম্যান হিসেবে এগারো মৌসুমে সহস্রাধিক রানের মাইলফলক স্পর্শ করেছেন। প্রায়শঃই সতীর্থদের ব্যর্থতায় নিজের এ সাফল্য প্রকাশে সচেষ্ট ছিলেন। তবে, সতেরো বছরের প্রথম-শ্রেণীর খেলোয়াড়ী জীবনে মাত্র তেরোটি শতরানের ইনিংস খেলেছেন তিনি। এছাড়াও, মাত্র ২৬ গড়ে রান তুলেছিলেন। অবশ্য ঐ সময়ে পিচ খোলামেলা থাকতো। তার বোলিং বেশ কার্যকরী ছিল।

১৯৬১ সালে ১০১ উইকেট ও সহস্রাধিক রান সংগ্রহ করে ডাবল লাভের ন্যায় বিশেষ কৃতিত্বের পরিচয় দেন। এছাড়াও, ১৯৫৯ ও ১৯৬২ সালে স্বল্পের জন্যে এ কৃতিত্ব অর্জন থেকে দূরে থাকেন। ফিল্ডার হিসেবে তিনি সর্বকালের সেরাদের তালিকায় অবস্থান করেন। ৪৬৯টি খেলায় ৬৯৭ ক্যাচ তালুবন্দী করেন। তন্মধ্যে, ১৯৬১ সালে ৭৩ ক্যাচ নিয়েছিলেন। এ পর্যায়ে সহস্রাধিক রান ও ১০০ উইকেট পেয়েছিলেন তিনি। ওয়ালি হ্যামন্ড ও মিকি স্টুয়ার্টের পর এক মৌসুমে ফিল্ডার হিসেবে তৃতীয় সর্বোচ্চ ক্যাচ নেন। প্রথম-শ্রেণীর ক্রিকেটের ইতিহাসে রান, উইকেট ও ক্যাচ সংখ্যায় ট্রেবল নিয়ে রেকর্ড গড়েন।

২০১১ সালে ক্রিকেট খেলায় অসামান্য অবদানের স্বীকৃতিস্বরূপ নববর্ষের সম্মাননায় এমবিই উপাধিতে ভূষিত হন।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. অবসর
উত্তর: titleA
১৯৩৬ সালে ডগ হামারশোল্ড সুইডেনের কেন্দ্রীয় ব্যাংক তথা বিশ্বের অন্যতম প্রাচীন ব্যাংক সারিজেস রিক্সব্যাংক বা 'ব্যাংক অব সুইডেনের' সচিব হিসেবে নিযুক্ত হন। সেখানে তিনি খুব দ্রুত স্বীয় মেধাবলে পদোন্নতি ঘটান। ১৯৪১ থেকে ১৯৪৮ সাল পর্যন্ত তিনি এ ব্যাংকের সভাপতি হিসেবে আসীন ছিলেন।

এ সময়ে তিনি রাজনৈতিক কর্মকাণ্ডেও নিজেকে সম্পৃক্ত করেন। ১৯৪৫-এর শুরুতে তিনি 'আর্থিক ও অর্থনৈতিক সমস্যা' সংক্রান্ত মন্ত্রণালয়ের উপদেষ্টা নিযুক্ত হন। ২য় বিশ্বযুদ্ধের পরবর্তী সময়ে তিনি সরকারের অর্থনৈতিক সমস্যা দূরীভূতকরণ সংক্রান্ত পরিকল্পনা গ্রহণে সার্বিক সাহায্য-সহযোগিতা করেন। ১৯৪৭ সালে তিনি সুইডেনের পররাষ্ট্র মন্ত্রণালয়ের একটি পদে নিযুক্তি লাভ করেন। ১৯৪৯ সালে 'স্টেট সেক্রেটারী' হিসেবে পদোন্নতি পান। ১৯৪৮ সালে প্যারিস সম্মেলনের মার্শাল পরিকল্পনায় প্রতিনিধিত্ব করেন। পুণরায় তিনি প্যারিসে অনুষ্ঠিত ইউরোপীয় অর্থনৈতিক সহযোগিতা সংস্থায়ও উপস্থিত ছিলেন তিনি। ১৯৫০ সালে হামারশোল্ড ইউনিস্ক্যানে সুইডেনের প্রতিনিধি দলের প্রধান ছিলেন। ১৯৫১ সালে তিনি দপ্তরবিহীন মন্ত্রী ছিলেন। সোশ্যাল ডেমোক্র্যাটিক দলের তরফে তিনি মন্ত্রী হিসেবে নিযুক্ত হলেও তিনি কখনো কোন রাজনৈতিক দলের সদস্য ছিলেন না। ১৯৫১ সালে প্যারিসে অনুষ্ঠিত জাতিসংঘ সাধারণ পরিষদে সুইডেনের প্রতিনিধি দলের সহ-সভাপতি ছিলেন। ১৯৫২ সালে নিউইয়র্কে অনুষ্ঠিত সাধারণ পরিষদে সুইডেনের প্রতিনিধি দলের সভাপতি নিযুক্ত হন। ২০ ডিসেম্বর, ১৯৫৪ সালে সুইডিশ একাডেমীতে তার পিতার মৃত্যুজনিত শূন্য আসনে নির্বাচিত হন।

সঠিক অনুচ্ছেদ শিরোনাম কোনটি?
titleA. জাতিসংঘ মহাসচিব
titleB. দেহাবসান
titleC. কর্মজীবন
titleD. প্রাথমিক জীবন
উত্তর: titleC
আলিঙ্গনের যে স্বাস্থ্যকর উপযোগিতা আছে, তা প্রমাণিত হয়েছে। একটি গবেষণা থেকে দেখা গিয়েছে আলিঙ্গন অক্সিটোসিন নিঃসরণের মাত্রা বাড়ায় এবং রক্তচাপ হ্রাস করে।

সুনির্দিষ্ট গবেষণার উপর থেকে নির্ভর করে এটা বলা যায় যে ২০ সেকেন্ড বা তার থেকে অধিক সময়ের আলিঙ্গন অক্সিটোসিন নিঃসরণ করে, লিও বাস্কাগ্লিয়া লোকজনকে উৎসাহিত করে বলেন, ২১ দিন ধরে ধারাবাহিকভাবে আলিঙ্গন করতে এবং প্রতিটা আলিঙ্গন যেন অন্ততপক্ষে ২১ সেকেন্ড স্থায়ী হয়। তার ভাষায় "আলিঙ্গনেই নিজেকে হারিয়ে ফেলুন ", "আলিঙ্গনের যে শক্তি, তাকে বর্তমান সময়ে ব্যবহার করুন"।

সঠিক অনুচ্ছেদ শিরোনাম কোনটি?
titleA. স্বাস্থ্যকর উপযোগিতা
titleB. শব্দের ব্যুৎপত্তি
titleC. বৈশিষ্ট্য
titleD. দলগত আলিঙ্গন
উত্তর: titleA
“মাছে-ভাতে বাঙালী” - এ চিরন্তন সত্যটি এখন আর নেই। নদীপথে পলিমাটি, অবৈধ দখল, পানি দূষণ, জনসংখ্যার আধিক্য ইত্যাদির ফলে নদীতে মাছের প্রাচুর্য্যতা আশঙ্কাজনকহারে কমে যাওয়ায় কৈবর্ত সমাজের জেলেরা অন্য পেশায় নেমে যেতে বাধ্য হয়েছে। তারা স্বর্ণকার, দর্জি ইত্যাদি পেশায় নিযুক্ত থেকে দিনযাপন করছেন। একান্তই বাধ্য হয়ে যারা পৈত্রৃক পেশা হিসেবে মাছ ধরায় নিয়োজিত আছেন, তারা কোন রকমে টিকে আছেন। জাল তৈরীতে সূতার দাম বৃদ্ধি, নৌকা তৈরীর মূল উপাদান কাঠসহ অন্যান্য সহায়ক উপকরণের দাম বৃদ্ধিও মাছ শিকারে প্রধান প্রতিবন্ধক হয়ে রয়েছে।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. বর্তমানকালে কৈবর্ত সমাজ
titleC. নাম রহস্য
titleD. শাব্দিক অর্থ
উত্তর: titleB
দুপুর ২ টা অবধি এই হত্যাকাণ্ড চলছে। পাকিস্তানি সেনাবাহিনী চলে যাওয়ার পরে স্থানীয় রাজাকাররা বাকী বাড়িগুলি লুট করে। ৩ মে গণহত্যার পরেও লক্ষ্যবস্তু হত্যা অব্যাহত ছিল। ৭ই বা ৮ই মে, নাটুন চন্দ্র চৌধুরীকে এলাহাবাদ থেকে কয়েকজন রাজাকার নির্মমভাবে পিটিয়ে হত্যা করে। এর কিছুদিন পর মুজাফফরাবাদ উচ্চ বিদ্যালয়ের শিক্ষক বারেন রায় চৌধুরীকে হত্যা করা হয়। তিনি তার অসুস্থ মায়ের ওষুধ কিনতে জোয়ারা মুনসিরহাটে গিয়েছিলেন। ফেরার পথে মোহাম্মদপুরের নিকটে রাজাকাররা তাকে হত্যা করে।

সঠিক অনুচ্ছেদ শিরোনাম কোনটি?
titleA. ঘটনাবলী
titleB. স্মারক
titleC. ভবিষ্যৎ ফল
titleD. পটভূমি
উত্তর: titleC
পঞ্চদশ শতাব্দীর সুফি সাধক কুতুব-ই-জাহান হযরত বদিউদ্দীন আহমেদ জিন্দা শাহ মাদার (রঃ) এর নাম অনুসারে মাদারিপুর জেলার নামকরণ করা হয়। শাহ মাদার (র) ইসলাম ধর্ম প্রচারের উদ্দেশ্যে সিরিয়া হতে সুলতান ফিরোজ শাহ তুঘলকের শাসনকালে (১৩৫১-১৩৮৮খ্রি:) ভারতে পরে বঙ্গের নানা স্থানে ভ্ররণ করেন। মাদার্শা, মাদারবাড়ী, মাদারি খাল, মাদারিপুর, মাদারঠেক, শামান্দারের ঘাট তার শুভাগমনের স্থানীয় স্মৃতি রক্ষা করছে। ভারতবর্ষে মুসলিম শাসন প্রতিষ্ঠার পরে যে সকল সুফী সাধারন্যে অসাধারন প্রভাব বিস্তার করেন তাদের মধ্যে শাহ মাদার অন্যতম। চতুর্দশ শতাব্দীর কোনো এক সময়ে বঙ্গের বিভিন্ন স্থান ভ্রমনের এক পর্যায়ে তৎকালিন চন্দ্রদ্বীপের উত্তর সিমান্তে গভীর অরন্যের যে স্থানটিতে তিনি ক্ষণিকের অতিথি হয়ে সহযাত্রীদের নিয়ে যাত্রা বিরতি বা বিশ্রাম গ্রহণ করেছিলেন সে স্থানটিতে তার নামানুসারে হযরত শাহ মাদার (র) এর দরগাহ শরীফ নামকরণ করে স্মৃতি স্তম্ভ নির্মীত হয়েছে। সপ্তদশ শতাব্দীর মাঝামাঝি সময়ে বিক্রমপুরের জমিদার ভূমিহীন প্রজাদের পূনর্বাসনের লক্ষে চন্দ্রদ্বীপের স্মৃতিবিজড়িত ঐ স্থানটিকে কেন্দ্র করে সরকার মাদারণ বা মাদারণ অঞ্চল নামে আখ্যায়িত করে ফসলি জমি ও আবাসন গড়ে তুলেন। যা পরবর্তীতে নগরায়নে রুপ নিতে থাকে, নাম হয় মাদারণ গ্রাম-উনিয়ন। পর্যায়ক্রমে নগর সভ্যতার বিবর্তনের ফলে মাদারণ নাম থেকে ১৮৫৪ খ্রিষ্টাব্দে মাদারিপুর থানা-সাব ডিভিশন, ১৮৭৫ খ্রিষ্টাব্দে মাদারিপুর পৌরসভা এবং ১৯৮৪ খ্রিষ্টাব্দে প্রতিষ্ঠিত হয় মাদারিপুর জেলা।

সঠিক অনুচ্ছেদ শিরোনাম কোনটি?
titleA. নামকরণ ও প্রতিষ্ঠা
titleB. নদীসমূহ
titleC. অর্থনীতি
titleD. লোকসংগীত
উত্তর: titleA
বিনালি ইলদিরিম ইস্তানবুল প্রথম নির্বাচনি জেলা থেকে ২০০২ সালের সাধারণ নির্বাচনে সংসদ সদস্য নির্বাচিত হয়েছিলেন। ২০০৭ সালের সাধারণ নির্বাচনে তিনি পুনরায় সংসদ সদস্য নির্বাচিত হয়েছিলেন। বিনালি ২০০৬ সালে নিজেকে অ্যালেভি সম্প্রদায়ের বলে উল্লেখ করেন এবং তিনি অ্যালেভি সম্প্রদায়ভুক্ত প্রার্থী হয়ে একে পার্টির জন্য কঠোর পরিশ্রম করবেন বলেছিলেন।

২০১১ সালের সাধারণ নির্বাচনে ইলদিরিম ইজমির দ্বিতীয় নির্বাচনী জেলা থেকে তৃতীয় বারের মত সংসদ সদস্য নির্বাচিত হয়েছিলেন। তুরস্কের আইন অনুযায়ী একজন ব্যক্তি তিন মেয়াদের বেশি সংসদ সদস্য হতে পারে না, এর ফলে ইলদিরিম জুন ২০১৫ সাধারণ নির্বাচনে চতুর্থ মেয়াদের জন্য অংশগ্রহণ করতে পারেননি। যাহোক, ৭ মাস পর নভেম্বর ২০১৫ সাধারণ নির্বাচনে ইজমির প্রথম নির্বাচনী জেলা থেকে তিনি পুনরায় সংসদ সদস্য নির্বাচিত হয়ে সংসদে ফিরে আসেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. সংসদ সদস্য
titleC. প্রাথমিক জীবন
titleD. ব্যক্তিগত জীবন
উত্তর: titleB
কর্মজীবনের শুরুতে বাসেত ১৯৫৬ সালে ঢাকার নবাবপুর সরকারি হাইস্কুলে ড্রয়িং-শিক্ষক হিসেবে যোগদান করেন। পরের বছর ১৯৫৭ সালে তিনি তার নিজের শিক্ষা প্রতিষ্ঠান ঢাকা সরকারি আর্ট ইনস্টিটিউটে লেকচারার পদে যোগদান করেন। এই ইনস্টিটিউটে শিক্ষাদানকালে ১৯৬৩-৬৪ সালে তিনি ফুলব্রাইট ফেলোশিপ লাভ করেন এবং চিত্রশিল্পে উচ্চতর ডিগ্রি অর্জনের জন্য মার্কিন যুক্তরাষ্ট্রের শিকাগো বিশ্ববিদ্যালয়ের আর্ট ইনস্টিটিউট পড়তে যান। ১৯৬৫ সালে যুক্তরাষ্ট্র থেকে ফিরে এসে ড্রয়িং ও পেইন্টিং বিভাগের প্রধান হিসেবে যোগ দেন। ১৯৯৫ সালে তিনি এই প্রতিষ্ঠান থেকে অবসরে যান।

সঠিক অনুচ্ছেদ শিরোনাম কোনটি?
titleA. সম্মাননা
titleB. মৃত্যু
titleC. কর্মজীবন
titleD. প্রারম্ভিক জীবন
উত্তর: titleC
রাষ্ট্রপতি পুতিন স্বাক্ষরিত আইনে ২৫ ডিসেম্বর ২০০০-এ জাতীয় সংগীতের পরিবেশনের জন্য বিধিবিধান নির্ধারণ করা হয়েছে। সংগীত পরিবেশনের ক্ষেত্রে কেবল কথা, কেবল শব্দ বা উভয়ের সংমিশ্রণের অন্তর্ভুক্ত থাকতে পারে, আনুষ্ঠানিক সংগীত এবং আইন দ্বারা নির্ধারিত শব্দ ব্যবহার করে সংগীত করতে হবে। একটি সম্পাদনা রেকর্ড হয়ে গেলে এটি কোনও উদ্দেশ্যে যেমন রেডিও বা টেলিভিশন সম্প্রচারে ব্যবহৃত হতে পারে। সংগীতটি মস্কোর বার্ষিক বিজয় দিবসের কুচকাওয়াজ, বা রাষ্ট্রপ্রধানের অন্ত্যেষ্টিক্রিয়া এবং অন্যান্য উল্লেখযোগ্য ব্যক্তিত্বের মতো উদযাপন বা উদযাপন অনুষ্ঠানে বাজানো যেতে পারে। বিজয় দিবসের প্যারেড চলাকালীন যখন সংগীত বাজানোর বিষয়ে জিজ্ঞাসা করা হয়েছিল, তখন প্রতিরক্ষা মন্ত্রী আনাতোলি সেরদিউকোভ বলেছিলেন যে রেড স্কোয়ারের ধ্বনিবিজ্ঞানের কারণে কেবল একটি অর্কেস্ট্রা ব্যবহার করা হত কারণ স্বরধ্বনির শব্দ প্রতিধ্বনিত হবে। 

ডুমা এবং ফেডারেশন কাউন্সিলের অধিবেশন উদ্বোধন ও সমাপনীকরণের জন্য এবং সরকারী রাষ্ট্রীয় অনুষ্ঠানের জন্য রাশিয়ার রাষ্ট্রপতির শপথ গ্রহণে সংগীত বাধ্যতামূলক। এটি সম্প্রচার দিনের শুরুতে এবং শেষে টেলিভিশন এবং রেডিওতে বাজানো হয়। যদি প্রোগ্রামিং অবিচ্ছিন্ন থাকে, তবে সংগীতটি ০৬০০ ঘণ্টা একবার এবং বন্ধ হওয়ার আবার বাজানো হয়। রাষ্ট্রপতির নতুন বছর সম্বোধনের পরে নতুন বছরের প্রাক্কালে সংগীত বাজানো হয়। গেমসের হোস্টিং সংস্থার প্রোটোকল অনুযায়ী এটি রাশিয়া এবং বিদেশে ক্রীড়া ইভেন্টে খেলা হয়। আইন অনুসারে, যখন সংগীতটি "সরকারীভাবে" বাজানো হয়, প্রত্যেককে অবশ্যই (জাতীয় পতাকা উঠানো থাকলে) পতাকার মুখোমুখি হতে হবে, পুরুষদের অবশ্যই তাদের হেডগারটি সরিয়ে নিতে হবে (বাস্তবে সামরিক ইউনিফর্ম এবং যাজকদের বাদ দিয়ে)। সংগীত বাজালে ইউনিফর্মযুক্ত কর্মীদের অবশ্যই সামরিক সালাম দিতে হবে। 

সংগীত 4/4 ( সাধারণ সময় ) বা 2/4 তে সি মেজরের কীতে সঞ্চালিত হয় এবং প্রতি মিনিটে 76 টি বীটের টেম্পো থাকে । যে কোনও সময় স্বাক্ষর ব্যবহার করে, সংগীতটি অবশ্যই "এককভাবে এবং" গাওয়ার পদ্ধতিতে বাজাতে হবে (রাশিয়ান: "Торжественно এবং" ।)। সরকার অর্কেস্ট্রা, ব্রাস ব্যান্ড এবং উইন্ড ব্যান্ডের ব্যবস্থা প্রকাশ করেছে। 

রাশিয়ান অনুসারে, রাষ্ট্রীয় প্রতীক এবং চিহ্নগুলি কপিরাইট দ্বারা সুরক্ষিত নয়। যেমন, সংগীতের সুর এবং গানের কথাগুলি অবাধে ব্যবহার এবং সংশোধন করা যেতে পারে। যদিও আইনটি সংগীতটি শ্রদ্ধার সাথে এবং পরিবেশনকারীদের যাতে অপরাধ না ঘটে সেজন্য আহ্বান জানায়, তবে এটি কোনটি আপত্তিজনক আইন বা শাস্তি বলে সংজ্ঞায়িত করে নি। আইন দ্বারা সংগীত জন্য দাঁড়ানো প্রয়োজন তবে আইন দাঁড়ানো অস্বীকার করার জন্য কোনও দণ্ড নির্দিষ্ট করে নি। 

সঠিক অনুচ্ছেদ শিরোনাম কোনটি?
titleA. আইন
titleB. ঐতিহাসিক সংগীত
titleC. "পেট্রিওটিচেস্কায়া পেসন্যা"
titleD. জনমত
উত্তর: titleA
ফ্রান্স ২০০৮ সালে একটি আইন পাস করায়, যেখানে একজন ফরাসি ব্যক্তি নির্দিষ্ট পরিমাণের কর উপেক্ষা করতে পারে।

২০১২ সালে কাতার ফ্রান্সের সপ্তম বৃহত্তম ক্রেতা এবং নিয়ার লিস্টের ষষ্ঠ বৃহ্ত্তম সরবরাহকারী হিসেবে স্বীকৃত হয়। ফ্রান্সের আমদানিকারকেরা মূলত কাঁচামাল, এয়ারবাস নামা-উঠা এবং বাণিজ্যিক বস্তুগুলো ক্রয় করে থাকে।

কাতার ইনভেস্টমেন্ট অথরিটি ২০১২ সালের শুরুতেই ভিভেন্ড নামক ফরাসি মিডিয়া কোম্পানির ২% শেয়ার করয় করে। লাগাদেরে গ্রুপেরও সে যোগ দিয়েছে। এছাড়াও কিনেছে নির্ম্মাণপ্রতিষ্ঠান এবং ভিন্সি এসএ, তাকে জোরকরে পড়াশোনার জন্য।

২০১২ সালে কাতার - ফ্রান্সের মধ্যে ৫০ মিলিয়ন ইউরোর একটি প্রাথমিকচুক্তি করে, যার মাধ্যমে ফ্রান্সের উপশহরগুলোতে ক্ষুদ্র-ঋণের প্রকল্প তুলে ধরা হবে। এই প্রকল্পটি বিরোধী দলেদি তীব্র বিদ্রোধীটতায় বাদ দেওয়া হয়। ২০১৩ সাকের জুনমাসে একটি নতুন চুক্তি স্বাক্ষরিত হয়। নতুন চুক্তিতে ফরাসি ফিন্যান্স চাইসে দে ডিপটস এত কনসিগন্যাশন যুক্ত হয়ে পড়ে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ব্যবসায় এবং বিনিয়োগ
titleC. শিক্ষা
titleD. কূটনৈতিক সফর
উত্তর: titleB
১. হেইসুকো দাচী- দু পায়ের পাতা এক সাথে লাগানো।
২.মুসিবো দাচী- পায়ের পাতা ভি এর মতো।
৩. হেইকো দাচী- দুই পায়ের পাতা সামনে থাকবে।
৪. হাচিজী দাচী- দুই পায়ের গোড়ালী ভিতর দিকে।
৫. নাইহানসি দাচী- দুই পায়ের গোড়ালী বাহির দিকে।
৬. সিকোদাচী- দুই পায়ের পাতার দুই দিকে।
৭.কিবা দাচী- দুই পা সমান সামনের দিকে শরীর নিচের দিকে থাকবে।
৮. জেনকুসো দাচী- সামনের পা ৯০০ এবং পিছনের পা ৪৫০ অ্যাংঙ্গেলে থাকবে।
৯. কেকসু দাচী- পিছনের পায়ে ৭০ ভাগ ভর এবং সামনের পায়ে ৩০ ভাগ ভর থাকবে।
১০. নিকোআশি দাচী- বিড়ালের মত পজিশন।
১১. মটো দাচী- ছোট জেনকুসো দাচী।

সঠিক অনুচ্ছেদ শিরোনাম কোনটি?
titleA. দাচী-পায়ের পজিশন
titleB. রে-সম্মান করা
titleC. গণনা
titleD. কারাতের পরিভাষা
উত্তর: titleA
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় অন্যতম সদস্য ছিলেন তিনি। তন্মধ্যে, ১৪ ফেব্রুয়ারি, ২০১৫ তারিখে ক্রাইস্টচার্চের হ্যাগলে ওভালে অনুষ্ঠিত নিউজিল্যান্ড ও শ্রীলঙ্কার মধ্যকার উদ্বোধনী খেলাটি পরিচালনা করেন। ২০ মার্চ, ২০১৫ তারিখে অ্যাডিলেড ওভালে অনুষ্ঠিত কোয়ার্টার-ফাইনালে অস্ট্রেলিয়া-পাকিস্তানের খেলাও পরিচালনা করেছেন।

সঠিক অনুচ্ছেদ শিরোনাম কোনটি?
titleA. আম্পায়ার পরিসংখ্যান
titleB. আম্পায়ারিত্ব
titleC. বিতর্কিত ভূমিকা
titleD. ক্রিকেট বিশ্বকাপ, ২০১৫
উত্তর: titleD
১৯৬৬-৬৭ মৌসুম থেকে ১৯৭২-৭৩ মৌসুম পর্যন্ত জন বেনো’র প্রথম-শ্রেণীর খেলোয়াড়ী জীবন চলমান ছিল। ১৯৬৬-৬৭ মৌসুম থেকে ১৯৭২-৭৩ মৌসুম পর্যন্ত ছয় বছর নিউ সাউথ ওয়েলসের পক্ষে প্রথম-শ্রেণীর ক্রিকেট খেলায় অংশ নিয়েছেন। এক পর্যায়ে রাজ্য দলটির অধিনায়কের দায়িত্বে ছিলেন। দলের অধিনায়কের দায়িত্ব পালনকালে অ্যাডিডাস গ্রাস স্পোর্টস জুতো পরিধানে অস্বীকার করলে এক মাসের জন্যে সাময়িক নিষেধাজ্ঞার কবলে পড়েন। তবে, সমর্থক ও গণমাধ্যমে মিশ্র প্রতিক্রিয়া প্রকাশ পেতে থাকলে ক্রিকেট এনএসডব্লিউ প্রাক-মৌসুমের নিষেধাজ্ঞা প্রত্যাহার করে নিতে বাধ্য হয়।

১৯৭১-৭২ মৌসুমের গ্রীষ্মকালে গ্যারি সোবার্সের নেতৃত্বাধীন বহিঃবিশ্ব একাদশের বিপক্ষে অস্ট্রেলিয়ার সদস্যরূপে খেলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleD
জাকার্তার গভর্নর থাকাকালীন সময়ে জোকো "ব্লুসুকান" নামক নীতি অনুসরণ করেন। এর মাধ্যমে নিয়মিতভাবে জাকার্তা‌ব্যপী স্থানীয় জনগোষ্ঠীর বিশেষত দরিদ্র এলাকায় ভ্রমণ করতেন। তার উপদেষ্টাদের ভেতরের মহলে এফএক্স হাদি 'রুদি' রুদইয়াতমু, সুমারতুনু হাদিনুতু ও আনগিত নুগরুহু ছিলেন এমনটা বলা হয়। তিনি সুরাকার্তা‌র মেয়র থাকার সময় তারা তার সহকর্মী ছিলেন।

সঠিক অনুচ্ছেদ শিরোনাম কোনটি?
titleA. গণপরিবহন
titleB. জাকার্তার গভর্নর
titleC. পুরস্কার ও সম্মাননা
titleD. বন্যা নিয়ন্ত্রণ
উত্তর: titleB
১৯৭৯ সালে ভারত গমনের জন্য পিটার স্লিপকে দলে অন্তর্ভূক্ত করা হয়। অস্ট্রেলিয়ার ঐ দলে তিনজন স্পিনারের অন্যতম ছিলেন তিনি। অপর স্পিনারদ্বয় ছিলেন - জিম হিগস ও ব্রুস ইয়ার্ডলি। এরফলে, ল্যাঙ্কাশায়ার লীগের সাথে তার চুক্তি ভঙ্গ হয় ও পিটার স্লিপ জরিমানার সম্মুখীন হন।

ভারতে পিটার স্লিপ ধীরলয়ে যাত্রা শুরু করেন। এরপর দক্ষিণ অঞ্চলের বিপক্ষে পাঁচ উইকেট পান। ক্যানবেরা টাইমসের প্রতিবেদনে উল্লেখ করা হয়, সাধারণমানের বলে তিনজন ব্যাটসম্যানকে আউট করেন যা গাভাস্কারের মানের ব্যাটসম্যানেরা তা থেকে দূরে থাকতেন। খারাপ বলে উইকেট লাভে তিনি হয়তোবা সন্তুষ্ট, তবে, স্পিন বোলিংয়ের বিপক্ষে রুখে দাঁড়ানো ব্যাটসম্যানদের কাছ থেকে তার বোলিংয়ের যোগ্যতা প্রশ্নবিদ্ধ হয়ে পড়বে।

এরপর মধ্য অঞ্চলের বিপক্ষে ৫/৭১ ও অর্ধ-শতকের ইনিংস খেলেন। ফলশ্রুতিতে, তৃতীয় টেস্ট খেলার জন্য অস্ট্রেলীয় দলে পিটার স্লিপকে রাখা হয়। তৃতীয় টেস্টে খেলার সুযোগ না পেলেও চতুর্থ টেস্ট খেলেন তিনি। কোন উইকেট পাননি পিটার স্লিপ। তবে, দ্বিতীয় ইনিংসে ৬৪ রান তুলে অস্ট্রেলিয়াকে ড্রয়ের দিকে নিয়ে যান। এ রান সংগ্রহকালে ডেভ হোয়াটমোরের সাথে ৭৬ ও জিওফ ডাইমকের সাথে ৫১ রানের জুটি গড়েছিলেন। সমসাময়িক প্রতিবেদনে উল্লেখ করা হয়, তিনি তার জীবনে ৬৪ রানের বেশি রান আর তুলতে পারবেন না।

অসুস্থতার কবল থেকে ব্রুস ইয়ার্ডলি ফিরে আসলে পঞ্চম টেস্টে পিটার স্লিপকে দ্বাদশ ব্যক্তির ভূমিকায় অবতীর্ণ হতে হয়। ষষ্ঠ টেস্টে তাকে খেলানো হলেও কোন উইকেটের সন্ধান পাননি ও মাত্র চার রান তুলতে পেরেছিলেন। পুরো খেলা জুড়ে তিনি পেটের ব্যথায় আক্রান্ত ছিলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ভারত গমন, ১৯৭৯
titleC. অবসর
titleD. খেলার ধরন
উত্তর: titleB
বাক্যস্থিত একটি শব্দের সঙ্গে অন্য শব্দের অন্বয় সাধনের জন্য যে সকল বর্ণ যুক্ত হয়, তাদের "বিভক্তি" বলে। বিভক্তিগুলো ক্রিয়াপদের সাথে নামপদের সম্পর্ক স্থাপন করে।

যেমন: ছাদে বসে মা শিশুকে চাঁদ দেখাচ্ছেন।

বাক্যটিতে ছাদে (ছাদ + এ বিভক্তি), মা (মা + ০ বিভক্তি), শিশুকে (শিশু + কে বিভক্তি), চাঁদ (চাঁদ + ০ বিভক্তি) ইত্যাদি পদে বিভিন্ন বিভক্তি যুক্ত হয়েছে।

সঠিক অনুচ্ছেদ শিরোনাম কোনটি?
titleA. অধিকরণ কারক
titleB. বিভক্তি
titleC. সম্বন্ধ পদ
titleD. সম্বন্ধ পদের বিভক্তি
উত্তর: titleB
দুভভাডা জগন্নাধাম শাস্ত্রী (আল্লু অর্জুন) হলেন একজন শৈব ব্রাহ্মণ পূজারী যিনি বিজয়ওয়াড়াতে একজন রাঁধুনি হিসেবে কাজ করেন। জগন্নাধাম একজন উচ্চ-পদস্তের পুলিশকে (মুরালি শর্মা) হায়দ্রাবাদে একটি অপরাধকারী মাফিয়ার আক্রমণ থেকে উদ্ধার করেন। পুরোহিতের একটি দ্রোহের গুণ এবং প্রবল গুলি চালানোর দক্ষতা দেখে, 
সেই পুলিশ পুরোহিতকে প্রশিক্ষণ দিয়ে ডিজে বানান, একজন হত্যার বিশেষজ্ঞ যিনি একজন ব্রাহ্মণ পুরোহিতের ছদ্মবেশে অপরাধের বিরুদ্ধে লড়াই করেন। জগন্নাধাম পূজার (পূজা হেগড়ে) সাথে প্রেমে পড়ে যিনি একজন অসাধু স্বরাষ্ট্রমন্ত্রীর (পোসানী কৃষ্ণ মুরালি) কন্যা, অন্য একজন ভূসম্পত্তির অপরাধ প্রভু রয়ালা নাঈডুর (রাও রমেশ) সাথে যুক্ত যিনি নাঈদু শিল্প, এবং এগ্রো ডায়মন্ড আর্থিক সংস্থান কোম্পানীকে গোপনে পরিচালনা করেন। অন্যদিকে, ডিজে তার লক্ষ্যে রয়ালা নাঈডুকে নিয়ে নেন কিন্তু এটা জানেন না যে তিনি প্রকৃত জীবন কে হন। বাকি কাহিনী হলো কিভাবে দুভভাডা জগন্নাধাম রয়ালা নাঈডুর আরব-দেশীয় ছেলে রয়ালা অভিনাশ (সুব্বারাজু)-কে ব্যবহার করে যিনি ব্যঙ্গাত্মক ব্যক্তিত্বের ব্যাধির সাথে ভুগছে, এবং তার মাধ্যমে ডিজে রয়ালা নাঈডুর দূষিত ব্যবসার সাম্রাজ্যকে ধ্বংশ করে, যার ফলে এগ্রো ডায়মন্ডের প্রতারিত লোকদের উদ্ধরন করে।


সঠিক অনুচ্ছেদ শিরোনাম কোনটি?
titleA. সঙ্গীত
titleB. মুক্তি
titleC. কাহিনী সংক্ষেপ
titleD. প্রযোজনা
উত্তর: titleC
গোলাম মুস্তাফা ঢাকা টেলিভিশনের জন্মলগ্ন থেকে নাটকে অভিনয় শুরু করেন। প্রথমদিকে ১৯৬৫ থেকে ১৯৬৯ পর্যন্ত বেশ কয়েকটি নাটকে নায়ক চরিত্রে ছিলেন। তিনি তার সহ কর্মী বেতারের অভিনেত্রী হোসনে আরার প্রেমে পরে যান। ১৯৫৮ সালে হোসনে আরার সঙ্গে বিবাহবন্ধনে আবদ্ধ হন। তার মেয়ে সুবর্ণা মুস্তাফা বাংলাদেশের একজন অভিনেত্রী। সাবেক জামাতা হুমায়ুন ফরীদিও ছিলেন বাংলা চলচ্চিত্রের কিংবদন্তি অভিনেতা।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পুরস্কার
titleC. টিভি নাটক
titleD. অভিনয় জীবন
উত্তর: titleA
১৯৭৯ সালে চিত্রাকে মালয়ালম নেপথ্য সঙ্গীতের সাথে পরিচয় করিয়ে দেন এম. জি. রাধাকৃষ্ণন, তিনি চলচ্চিত্র ও ব্যক্তিগত অ্যালবামের জন্য তাঁর গান রেকর্ড করেন। "আত্মহসম", "স্নেহপুরবম মীরা", ও "নান একানানু" তাঁর প্রারম্ভিক উল্লেখযোগ্য চলচ্চিত্র। তিনি কে জে যেসুদাসের সাথে ভারত ও ভারতের বাইরে সরাসরি কনসার্টেও সঙ্গীত পরিবেশন করেন। [[রবি (সঙ্গীত নির্দেশক)|বম্বে রবির সুরে "নখক্ষতঙ্গল" (১৯৮৬) চলচ্চিত্রের "মঞ্জল প্রসাদবুম" গানের জন্য তিনি তাঁর দ্বিতীয় [[শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)|শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার]] অর্জন করেন। একই বছরে [[জেরি অমলদেব|জেরি অমলদেবে]]র সুরে "নক্কেতাদুরাতু কান্নুম নাত্তু" চলচ্চিত্রের "আয়িরাম কান্নুমায়ি" গানে কণ্ঠ দিয়ে তিনি তাঁর প্রথম শ্রেষ্ঠ সঙ্গীতশিল্পী বিভাগে [[কেরল রাজ্য চলচ্চিত্র পুরস্কার]] অর্জন করেন। ১৯৮৯ সালে রবির সুরে "বৈশালী" চলচ্চিত্রের "ইন্দুপুষ্পন চুদি নিলকুম" গানে কণ্ঠ দিয়ে তিনি তৃতীয়বারের মত শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।

সঠিক অনুচ্ছেদ শিরোনাম কোনটি?
titleA. মালয়ালম চলচ্চিত্র
titleB. হিন্দি চলচ্চিত্র
titleC. সঙ্গীত জীবন
titleD. প্রভাব
উত্তর: titleA
শিকাগোতে দুটি বৃহত্তর দৈনিক সংবাদপত্র প্রকাশিত হয়: "[[শিকাগো ট্রিবিউন]]" এবং "[[শিকাগো সান-টাইমস]]", যেখানে শিকাগো ট্রিবিউনেরই প্রচলন অধিক। বিভিন্ন আঞ্চলিক এবং বিশেষ আগ্রহের সংবাদপত্র এবং ম্যাগাজিন রয়েছে, যেমন; "[[শিকাগো (ম্যাগাজিন)|শিকাগো]]", "[[ডিয়ানিক সুইজকোই]] (পোলিশ দৈনিক সংবাদ)", "[[ড্রগাজ]] (লিথুয়ানিয়ান দৈনিক পত্রিকা)", "[[শিকাগো রিডার]]", "[[সাউথটাউনস্টার]]", "[[শিকাগো ডিফেন্ডার]]", "[[ডেইলি হেরাল্ড]] (আর্লিংটন হাইটস)", "[[নিউসিটি]]" "[[স্ট্রিটওয়াইজ]]" এবং "[[উইন্ডি সিটি টাইমস]]"। বিনোদন এবং সাংস্কৃতিক পত্রিকা হল "[[টাইম আউট শিকাগো]]" এবং "[[গ্রাব (ম্যাগাজিন)|গ্রাব]]"। পাশাপাশি স্থানীয় সঙ্গীত পত্রিকাও রয়েছে, যেমনঃ "[[দ্য ইনারভিউ]]"। এর পাশাপাশি, শিকাগো এখন হচ্ছে বিদ্রুপাত্মকধর্মী সংবাদের ঘাটি, যেমনঃ "[[দ্য অনিয়ন]]", পাশাপাশি এটির বোন পপ-সংস্কৃতি প্রকাশিত হয়, যেমনঃ "[[দ্য এ.ভী ক্লাব]]"। 

সঠিক অনুচ্ছেদ শিরোনাম কোনটি?
titleA. সংবাদপত্র
titleB. স্কুল ও লাইব্রেরি
titleC. জনসংখ্যার উপাত্ত
titleD. ভিডিও গেমস
উত্তর: titleA
খ্রিস্টীয় তৃতীয় শতাব্দীতে আভিরা ও তাদের সহযোগী শক্তিগুলি উপকূলীয় অন্ধ্র অঞ্চল আক্রমণ করলে এই অঞ্চলে রাজনৈতিক ও সামরিক অরাজকতা দেখা দেয়। এই সময় ইক্ষ্বাকু শাসনের পতন হয় এবং বৃহৎফলায়ান, আনন্দগোত্র ও সালঙ্কায়ন রাজবংশের উত্থান ঘটে। মাঞ্চিকাল্লু শিলালিপির সিংহবর্মা এই সময় কৃষ্ণা উপত্যকায় স্বাধীন পল্লব রাজ্য স্থাপন করেছিলেন।

খ্রিস্টীয় চতুর্থ শতাব্দীতে হিরাহাড়াগল্লির মাইদাভোলু অঞ্চলের শিবস্কন্দ বর্মার শাসনকালে পল্লবরা এই অঞ্চলের প্রধান শক্তিতে পরিণত হয়। শিবস্কন্দ বর্মা ছিলেন পল্লবদের প্রথম উল্লেখযোগ্য শাসক। তিনি কৃষ্ণা অববাহিকা থেকে তার রাজ্য দক্ষিণে দক্ষিণ পেন্নার ও পশ্চিমে বেলারি পর্যন্ত বিস্তৃত করেছিলেন। তিনি অশ্বমেধ ও অন্যান্য বৈদিক যজ্ঞ অনুষ্ঠান করেছিলেন।

দক্ষিণ অন্ধ্র অঞ্চলের পল্লবদের অধিকাংশ প্রাকৃত ও সংস্কৃত সনদগুলি দেখে মনে করা হয় তারা দক্ষিণ অন্ধ্রের ইতিহাসের সঙ্গে যুক্ত ছিলেন। খ্রিস্টীয় সপ্তম শতাব্দীর প্রথমার্ধে পশ্চিম চালুক্য শাসক দ্বিতীয় পুলকেশী যখন অন্ধ্র আক্রমণ করেন, তখনও এই অঞ্চলে পল্লবদের যথেষ্ট প্রভাব ছিল। খ্রিস্টীয় দ্বিতীয় শতাব্দীর আগে পল্লবরা গুরুত্বপূর্ণ রাজনৈতিক শক্তি ছিল না। আসলে তারা ছিল সাতবাহন রাজাদের অধীনস্থ রাজকর্মচারী।

সঠিক অনুচ্ছেদ শিরোনাম কোনটি?
titleA. পল্লব
titleB. সালঙ্কায়ন
titleC. শিক্ষা ও গবেষণা
titleD. প্রাচীন ইতিহাস
উত্তর: titleA
অজিত দত্ত ঢাকা বিশ্ববিদ্যালয়ে একটি অস্থায়ী পদে যোগদান করে তার কর্মজীবন শুরু করেন। কিছুদিন পরেই তিনি কলকাতায় রিপন স্কুলে শিক্ষকতা শুরু করেন। ১৯৩৪ সালে স্কুল ছেড়ে তিনি রিপন কলেজে যোগদান করেন। ১৯৩৬ সালে রিপন কলেজ ছেড়ে দিয়ে ইন্ডিয়ান টি মার্কেট এক্সপানশন বোর্ডে এসিস্ট্যান্ট পাবলিসিটি অফিসার পদে যোগ দেন এবং সেখানে তিনি ১০ বছর চাকরি করেন। এখানে পদোন্নতি না হওয়ায় চাকরি ছেড়ে ক্যালকাটা ন্যাশনাল ব্যাংকের অধিকর্তা শচীন ভট্টাচার্যের ১২/১৪টি কনসার্নের পাবলিসিটি অফিসার হন। এখানেও ১০ বছর চাকরি করে ১৯৫৬ সালের ২১শে আগস্ট তিনি যাদবপুর বিশ্ববিদ্যালয়ের বাংলা বিভাগের অধ্যাপনায় যোগদান করেন। ১৯৭১ সালের ১২ ফেব্রুয়ারি তিনি বিভাগীয় প্রধান হিসেবে এ বিশ্ববিদ্যালয় থেকে অবসর নেন।

সঠিক অনুচ্ছেদ শিরোনাম কোনটি?
titleA. রচিত গ্রন্থ
titleB. জন্ম ও পরিবার
titleC. কর্মজীবন
titleD. মৃত্যু
উত্তর: titleC
উমেশচন্দ্র তার কর্মজীবনে বিচিত্র পেশায় নিয়োজিত ছিলেন। তিনি শিক্ষকতার মাধ্যমে তার কর্মজীবন শুরু করেন। তিনি বেশ কিছু দিন "নড়াইল ইংরেজি বিদ্যালয়ে" প্রধান শিক্ষকের পদে অধিষ্ঠিত ছিলেন।

১৮৭৭ সালের আগস্টে তাকে স্ট্যাটুটরি সিভিল সার্ভিসের জন্য মনোনিত করা হয়। ১৮৯১ সালে তিনি ম্যাজিস্ট্রেট হিসেবে দায়িত্ব গ্রহণ করেন। এরপর তিনি বীরভূম, বাঁকুরা, মালদহ, হাওড়া ও বগুড়া সহ বিভিন্ন স্থানে ম্যাজিস্ট্রেটের দায়িত্ব পালন করেন।

মালদহে থাকাকালীন ১৮৯৩ সালে তিনি খালিমপুর গ্রাম থেকে একটি তাম্রপট্টলিপি উদ্ধার করেন। জানা যায়, রাজা ধর্ম্মপাল শান্ডিল্য গোত্রের ব্রাক্ষ্মণদের পূর্বপুরুষ- ভট্টনারায়ণকে এটি প্রদান করেছিলেন। উমেশ এর পাঠোদ্ধার করেন এবং তা ইংরেজিতে এশিয়াটিক সোসাইটির জার্নালে ও বাংলায় ’সাধনা’ পত্রিকায় প্রকাশ করেন।

সঠিক অনুচ্ছেদ শিরোনাম কোনটি?
titleA. জন্ম
titleB. পুরস্কার ও স্বীকৃতি
titleC. মৃত্যু
titleD. কর্মজীবন
উত্তর: titleD